CELEX: 62015TN0750
Language: da
Date: 2015-12-22 00:00:00
Title: Sag T-750/15: Sag anlagt den 22. december 2015 — Mitteldeutsche Braunkohlengesellschaft m.fl. mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/47
            
         Sag anlagt den 22. december 2015 — Mitteldeutsche Braunkohlengesellschaft m.fl. mod Kommissionen
   (Sag T-750/15)
   (2016/C 059/54)
   Processprog: tysk
   
      Parter
   
   
      Sagsøgere: Mitteldeutsche Braunkohlengesellschaft mbH (Zeitz, Tyskland), RWE Power AG (Essen, Tyskland), Vattenfall Europe Mining AG (Cottbus, Tyskland) (ved advokaterne U. Karpenstein, K. Dingemann og M. Kottmann)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionens afgørelse C(2014) 5081 final af 23. juli 2014, Statsstøtte SA.38632 (2014/N) (ex 203/NN) — Tyskland– EEG 2014 — reform af lov om vedvarende energi — annulleres, for så vidt som den ordning, som finder anvendelse på etablerede anlæg til selvforsyning, der er omhandlet i artikel 61, stk. 3 og 4, i EEG-loven af 2014 betegnes som statsstøtte, og for så vidt som Kommissionen i punkt 5, andet led, kun erklærer denne ordning for forenelig med det indre marked indtil den 31. december 2017.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende: Der foreligger ingen selektiv fordel for visse virksomheder.
               Sagsøgerne har med det første anbringende gjort gældende, at den ordning, som finder anvendelse på etablerede anlæg til selvforsyning med strøm (artikel 61, stk. 3 og 4, i EEG-loven af 2014), i den anfægtede afgørelse med urette betegnes som en selektiv foranstaltning og således som statsstøtte.
            
         
               2.
            
            
               Andet anbringende: Der foreligger ingen statslige midler.
               Sagsøgerne har med det andet anbringende gjort gældende, at den støtte til vedvarende energi, som er blevet finansieret af EEG-afgifter, ikke hidrører fra statsmidler, men fra private midler. Hverken opkrævningen eller anvendelsen af EEG-afgifterne er under konstant offentlig kontrol, som det kræves i henhold til retspraksis. I øvrigt belaster de omhandlede bestemmelser netop ikke de offentlige budgetter, eftersom den samlede mængde af EEG-afgifter ikke blev mindsket gennem afgiftsfritagelsen for selvforsyning gennem etablerede anlæg.